**PRIMER 1**

**Inštitut zA POSEBNE RAZISKAVE**

Žavcarjeva 16b

1000 Ljubljana

**PRISTAVEC VIKTOR**

Bršljanska 36b

1000 LJUBLJANA

Številka:

Datum: avgust 2014

**ZADEVA: Poziv k podpisu dogovora o vračilu preveč izplačanih zneskov plač**

Spoštovani,

v inšpekcijskem nadzoru je bilo ugotovljeno, da so vam bile v obdobju avgust 2008 – junij 2014 v nasprotju s tretjim odstavkom 3. člena Zakona o sistemu plač v javnem sektorju (Uradni list RS, št. [108/09](http://www.uradni-list.si/1/objava.jsp?urlurid=20094891) - uradno prečiščeno besedilo, [13/10](http://www.uradni-list.si/1/objava.jsp?urlurid=2010520), [59/10](http://www.uradni-list.si/1/objava.jsp?urlurid=20103273), [85/10](http://www.uradni-list.si/1/objava.jsp?urlurid=20104554), [107/10](http://www.uradni-list.si/1/objava.jsp?urlurid=20105583), [35/11](http://www.uradni-list.si/1/objava.jsp?urlurid=20111743) - ORZSPJS49a, [27/12](http://www.uradni-list.si/1/objava.jsp?urlurid=20121121) - odl. US, [40/12](http://www.uradni-list.si/1/objava.jsp?urlurid=20121700)- ZUJF, [46/13](http://www.uradni-list.si/1/objava.jsp?urlurid=20131753), [25/14](http://www.uradni-list.si/1/objava.jsp?urlurid=2014961) - ZFU in [50/14](http://www.uradni-list.si/1/objava.jsp?urlurid=20142074) – ZSPJS), izplačane previsoke plače.

Na podlagi četrtega odstavka 3.a člena ZSPJS smo pripravili dogovor o vračilu preveč izplačanih bruto plač, ki vam ga posredujemo v prilogi.

Dogovor je pripravljen v skladu z določbo petega odstavka 3.a. člena ZSPJS, ki določa, da v primeru sklenitve dogovora o vračilu preveč izplačanih zneskov plač, javni uslužbenec povrne preveč izplačane zneske plač za obdobje zadnjih desetih mesecev pred prenehanjem izplačevanja plače v nasprotju s tretjim odstavkom 3. člena tega zakona, vendar ne več, kot znaša dvakratnik zakonito določene osnovne plače javnega uslužbenca za polni delovni čas za mesec pred mesecem predložitve dogovora.

Obdobje zadnjih desetih mesecev pred prenehanjem izplačevanja plače v nasprotju s tretjim odstavkom 3. člena tega zakona v vašem primeru zajema obdobje od meseca septembra 2013 do meseca junija 2014.

Preveč izplačani zneski plač za obdobje od meseca septembra 2013 do meseca junija 2014 znašajo skupno 1.304,30 EUR.

Glede na to, da skupen znesek vračila ne presega dvakratnik vaše zakonito določene osnovne plače za polni delovni čas za mesec julij 2014, ki znaša 2.939,62 EUR, je predmet vračila celoten znesek preveč izplačanih plač za obdobje od meseca septembra 2013 do meseca junija 2014. Ker v skladu s šestim odstavkom 3.a člena ZSPJS, javni uslužbenec oz. funkcionar vrne neposredno delodajalcu le razliko v plači po plačilu davkov in prispevkov, ste dolžni delodajalcu vrniti preveč izplačano neto plačo v znesku 741,69 EUR. Vračilo razlike v davkih in prispevkih bo izvedel delodajalec po postopku, določenem v zakonu, ki ureja davčni postopek.

V primeru vaše potrebe po uskladitvi dinamike vrnitve preveč izplačanih plač se obrnite na kadrovsko službo.

Pozivamo vas, da dogovor podpišete najkasneje v 30 dneh in 2 izvoda vrnete kadrovski službi. V nasprotnem primeru bomo, v skladu z osmim odstavkom 3.a člena ZSPJS, prisiljeni vložiti tožbo pred pristojnim sodiščem in zahtevati celotno razliko med preveč izplačano in zakonito določeno plačo.

S spoštovanjem,

 dr. Matjaž Urek

 DIREKTOR

Priloga:

Dogovor, z dne ……….)

Na podlagi 3. in 3.a člena Zakona o sistemu plač v javnem sektorju (Uradni list RS, št. 95/07, uradno prečiščeno besedilo, 17/08 in naslednji - v nadaljnjem besedilu ZSPJS)

skleneta

Inštitut za posebne raziskave, Žavcarjeva 16b, Ljubljana, ki ga zastopa direktor dr. Matjaž Urek

(v nadaljnjem besedilu delodajalec)

in

PRISTAVEC VIKTOR, rojen 8.12.1957, stanujoč Bršljanska 36b, 1000 LJUBLJANA, davčna številka …….., EMŠO ………….

(v nadaljnjem besedilu javni uslužbenec)

naslednji

**D O G O V O R**

**o vračilu preveč izplačanih bruto plač**

I.

Za obdobje september 2013 – junij 2014 (v primeru, da se je previsoka plača prenehala izplačevati v juliju 2014) javni uslužbenec vrača razliko preveč izplačanih bruto plač, ki je manjša od 2 (dveh) zakonitih osnovnih plač za mesec julij 2014 (v primeru, ko je mesec pred predložitvijo dogovora mesec julij 2014), in sicer:

|  |  |
| --- | --- |
| **RAZLIKA V BRUTO PLAČAH PO PETEM ODSTAVKU 3.a ČLENA** | **Znesek (v EUR)** |
| RAZLIKA PREVEČ IZPLAČANIH BRUTO PLAČ | 1.304,30 |
| 2 (DVE) ZAKONITI OSNOVNI PLAČI | 2.939,62 |

II.

Javnemu uslužbencu so bili v omenjenem obdobju in po posameznem letu preveč obračunani in izplačani naslednji zneski bruto plače:

|  |  |  |  |
| --- | --- | --- | --- |
| **PREVEČ OBRAČUNANE IN IZPLAČANE BRUTO PLAČE**  | **Obračun DEJANSKO (1)** | **Obračun PRAVILNO (2)** | **RAZLIKA preveč izplačanih bruto plač (1-2)** |
| september-december 2013 | 7.006,06 | 6.484,99 | 521,07 |
| januar-junij 2014 | 10.530,83 | 9.747,61 | 783,23 |
| **SKUPAJ september 2013 - junij 2014** | **17.536,89** | **16.232,59** | **1.304,30** |

III.

Javnemu uslužbencu so bili v omenjenem obdobju in po posameznem letu preveč obračunani in izplačani naslednji zneski neto plače:

|  |  |  |  |
| --- | --- | --- | --- |
| **PREVEČ OBRAČUNANE IN IZPLAČANE NETO PLAČE** | **Obračun DEJANSKO (1)** | **Obračun PRAVILNO (2)** | **RAZLIKA preveč izplačanih neto plač (1-2)** |
| september-december 2013 | 4.575,46 | 4.279,17 | 296,30 |
| januar-junij 2014 | 6.875,59 | 6.430,19 | 445,40 |
| **SKUPAJ september 2013 - junij 2014** | **11.451,05** | **10.709,36** | **741,69** |

Preveč izplačane neto plače v znesku 741,69 EUR javni uslužbenec nakaže na transakcijski račun delodajalca ……………………………. v skladu z naslednjo dinamiko:

……………………………………………….

……………………………………………….

………………………………………………. (dinamiko vračila določi delodajalec oziroma se o njej uskladi z javnim uslužbencem, vendar največ v 24 obrokih!)

IV.

Javnemu uslužbencu je bil v omenjenem obdobju in po posameznem letu preveč obračunan in vplačan naslednji znesek prispevkov za obvezno socialno varnost (iz bruto plače):

a. prispevki javnega uslužbenca

|  |  |  |  |
| --- | --- | --- | --- |
| **PREVEČ OBRAČUNANI IN VPLAČANI PRISPEVKI ZA OBVEZNO SOCIALNO VARNOST - zaposleni** | **Obračun DEJANSKO (1)** | **Obračun PRAVILNO (2)** | **RAZLIKA preveč vplačanih prispevkov - zaposleni (1-2)** |
| september-december 2013 | 1.548,34 | 1.433,18 | 115,16 |
| januar-junij 2014 | 2.327,31 | 2.154,22 | 173,09 |
| **SKUPAJ september 2013 - junij 2014** | **3.875,65** | **3.587,40** | **288,25** |

Delodajalec bo za preveč vplačane prispevke za obvezno socialno varnost (iz bruto plače) v višini 288,25 EUR vložil zahtevo za vračilo pri davčnem organu.

V.

Javnemu uslužbencu je bil v omenjenem obdobju in po posameznem letu preveč obračunan in vplačan naslednji znesek prispevkov za obvezno socialno varnost (od bruto plače):

a. prispevki delodajalca

|  |  |  |  |
| --- | --- | --- | --- |
| **PREVEČ OBRAČUNANI IN VPLAČANI PRISPEVKI ZA OBVEZNO SOCIALNO VARNOST - delodajalec** | **Obračun DEJANSKO (1)** | **Obračun PRAVILNO (2)** | **RAZLIKA preveč vplačanih prispevkov - delodajalec (1-2)** |
| september-december 2013 | 1.127,98 | 1.044,08 | 83,89 |
| januar-junij 2014 | 1.695,46 | 1.569,36 | 126,10 |
| **SKUPAJ september 2013 - junij 2014** | **2.823,44** | **2.613,45** | **209,99** |

Delodajalec bo za preveč vplačane prispevke za obvezno socialno varnost (od bruto plače) v višini 209,99 EUR vložil zahtevo za vračilo pri davčnem organu.

VI.

Javnemu uslužbencu so bili v omenjenem obdobju in po posameznem letu preveč obračunani in vplačani naslednji zneski dohodnine:

|  |  |  |  |
| --- | --- | --- | --- |
| **PREVEČ OBRAČUNANA IN VPLAČANA DOHODNINA**  | **Obračun DEJANSKO (1)** | **Obračun PRAVILNO (2)** | **RAZLIKA preveč vplačane dohodnine (1-2)** |
| september - november 2013 | 660,92 | 578,76 | 82,16 |
| december 2013 - junij 2014 | 1.549,26 | 1.357,07 | 192,19 |
| **SKUPAJ september 2013 - junij 2014** | **2.210,19** | **1.935,83** | **274,35** |

Delodajalec bo za preveč plačano akontacijo dohodnine v višini 274,35 EUR vložil zahtevo za vračilo pri davčnem organu.

VII.

Pravica do vračila davkov in prispevkov za socialno varnost nastane, ko javni uslužbenec delodajalcu vrne preveč izplačan znesek neto plače.

VIII.

Javni uslužbenec lahko v skladu z 89. členom Zakona o davčnem postopku – ZdavP zaradi vračila neupravičeno prejetih izplačil pri pristojnem davčnem uradu predlaga obnovo postopka odmere dohodnine za posamezno leto, in sicer v roku šestih mesecev od dneva, ko je mogel navesti nova dejstva oziroma uporabiti nove dokaze. Šestmesečni rok začne teči z dnem, ko je bil javni uslužbenec skladno z osmim odstavkom 57. člena ZDavP-2 s strani delodajalca obveščen o popravljenem obračunu davčnega odtegljaja zaradi vračila neupravičeno prejetih izplačil.

IX.

Ta dogovor je sklenjen v treh izvodih, od katerih prejme javni uslužbenec en izvod, delodajalec pa dva izvoda.

X.

Dogovor začne veljati z dnem podpisa obeh strank.

Priloga:

- potrebni podatki za dogovor o vračilu preveč izplačanih bruto plač (PRIMER 1)

V Ljubljani, ………………2014 V Ljubljani, 6. avgust 2014

 JAVNI USLUŽBENEC DIREKTOR

  Pristavec Viktor dr. Matjaž Urek